Na temelju članka 17. stavka 1. alineje 1. Zakona o sustavu civilne zaštite (Narodne novine 82/15, 118/18, 31/20, 20/21 i 114/22) i članka 38. stavka 1. točke 27., Statuta Grada Belišća („Službeni glasnik grada Belišća“ broj 5/09, 3/13, 11/14, 7/15, 1/16, 3/16, 1/18, 1/20, 1/21 i 13/22) Gradsko vijeće grada Belišća dana \_\_\_. \_\_\_\_ 2023. godine donosi

* ***prijedlog***

**P L A N**

**razvoja sustava civilne zaštite Grada Belišća za 2024. godinu**

**UVOD**

Plan razvoja sustava civilne zaštite za 2024. godinu (u daljnjem tekstu: Plan) izrađuje se na temelju Smjernice za organizaciju i razvoj sustava civilne zaštite grada Belišća za razdoblje 2022. – 2025. godine (Službeni glasnik Grada Belišće 4/22 - u daljnjem tekstu: Smjernice) kojima su utvrđeni prioriteti razvoja sustava civilne zaštite kroz četiri godine, a na temelju provedenih aktivnosti protekle godine i doprinosa tih aktivnosti postizanju ciljeva definiranih Smjernicama.

S obzirom na to da Smjernice utvrđuju prioritete razvoja sustava civilne zaštite kroz četiri godine, u Plan su implementirani samo ciljevi iz Smjernica koji se planiraju ostvariti u 2024. godini.

Sustav civilne zaštite obuhvaća mjere i aktivnosti kojima se uređuju prava i obveze sudionika, ustroj i djelovanje svih dijelova sustava civilne zaštite i način povezivanja institucionalnih i funkcionalnih resursa sudionika koji se međusobno nadopunjuju u jedinstvenu cjelinu radi smanjenja rizika od katastrofa te zaštite i spašavanja građana, materijalnih i kulturnih dobara i okoliša na teritoriju Republike Hrvatske od posljedica prirodnih, tehničko-tehnoloških velikih nesreća i katastrofa te otklanjanja posljedica terorizma i ratnih razaranja.

**OPERATIVNE SNAGE SUSTAVA CIVILNE ZAŠTITE GRADA BELIŠĆA**

Operativne snage sustava civilne zaštite su sve prikladne i raspoložive sposobnosti i resursi operativnih snaga namijenjeni provođenju mjera civilne zaštite i to:

1) stožer civilne zaštite,

2) operativne snage vatrogastva,

3) operativne snage Hrvatskog Crvenog križa,

4) operativne snage Hrvatske gorske službe spašavanja,

5) udruge,

6) postrojbe i povjerenici civilne zaštite opće namjene,

7) koordinatori na lokaciji i

8) pravne osobe u sustavu civilne zaštite.

**PRIORITETI RAZVOJA TIJEKOM 2024. PO SEGMENTIMA**

Na temelju Smjernica i provedenih aktivnosti protekle godine i doprinosa tih aktivnosti postizanju ciljeva definiranih Smjernicama utvrđeni su prioriteti razvoja po segmentima.

**1. OPERATIVNE SNAGE SUSTAVA CIVILNE ZAŠTITE GRADA BELIŠĆA**

**STOŽER CIVILNE ZAŠTITE GRADA BELIŠĆA**

Potrebno je nastaviti s prezentacijom planskih dokumenata Stožeru te planirati održavanje vježbe u kojoj će se provesti scenariji velikih nesreća i katastrofa. Edukacija Stožera i konstantno osvježavanje znanja vrlo su bitni preduvjeti uspješnog rada Stožera.

| **Ciljevi iz Smjernica** | **Opis planiranih aktivnosti** | **Rok** |
| --- | --- | --- |
| - osposobljavanje i edukacija Stožera- najmanje jedanput godišnje Stožeru predstaviti sadržaj planskih dokumenata iz područja civilne zaštite- najmanje jedanput u dvije godine održati stožerno-zapovjednu vježbu  | osposobljavanje članova Stožera koji još nisu prošli osposobljavanje | tijekom 2024. |
| prezentacija planskih dokumenata | tijekom 2024. |
| sudjelovanje u stožerno-zapovjednoj vježbi | tijekom 2024. |

Zaključak:

Provest će se osposobljavanje članova Stožera od strane Područnog ureda civilne zaštite Osijek onih koji nisu prošli osposobljavanje, nastaviti s prezentacijom planskih dokumenata, te u zadnjem kvartalu planirati održavanje stožerno-zapovjedne vježbe u kojoj će se provesti scenariji velikih nesreća i katastrofa. Na navedenoj vježbi članovi Stožera trebaju pokazati poznavanje planskih dokumenata i usvojena znanja s ciljem donošenja pravodobnih i optimalnih odluka i koordinacije s upravljačkim skupinama.

**OPERATIVNE SNAGE VATROGASTVA**

Temeljne operativne snage sustava civilne zaštite (vatrogastvo, GDCK Valpovo, Hrvatska gorska služba spašavanja - Stanica Osijek) provodit će redovne aktivnosti sukladno svojim planovima rada za 2024., a po aktivaciji sustava civilne zaštite izvršavat će mjere i aktivnosti iz sustava civilne zaštite. Opis planiranih aktivnosti Vatrogasne zajednice Grada Belišća (u daljnjem tekstu: VZGB) dan je u nastavku.

| **Ciljevi iz Smjernica** | **Opis planiranih aktivnosti** | **Rok** |
| --- | --- | --- |
| Provedba obrazovanja, osposobljavanja i usavršavanja (VZGB) | - provedba obrazovanja, osposobljavanja i usavršavanja redovitim nastavnim temama VZGB | kontinuirano |
| Permanentno ulaganje u opremu i sredstva za gašenje požara (vatrogasna vozila, oprema za gašenje požara)(VZGB) | - sukladno Planu nabave i potrebama na terenu | kontinuirano |
| Održavanje mobilnosti voznog parka (pregledi, servisi i atestiranja)(VZGB) | - redovni i izvanredni servisi, pregledi i atesti sukladno potrebama | kontinuirano |
| Suradnja s ostalim žurnim službama  | - suradnja na intervencijama i u zajedničkim vježbama, tijekom čitave godine | kontinuirano |

Zaključak:

S ciljem povećanja operativnosti članova postrojbi dobrovoljnih vatrogasnih društava (u daljnjem tekstu: DVD-ovi) Zajednice, tijekom čitave godine provodit će se opći program teorijske i praktične nastave u postrojbama DVD-ova. Sve navedeno prema Planu koji će donijeti DVD-i.

Učinkovitom provedbom vatrogasne djelatnosti, razvojem vatrogasnog sustava temeljenog na gospodarskom i tehnološkom razvoju, provedbom mjera za ujednačavanje stupnja zaštite od požara na cijelom području grada Belišća te preventivnim djelovanjem u pogledu smanjenja rizika od nastajanja požara i velikih nesreća ili katastrofa pružat će se pomoć cjelokupnom sustavu civilne zaštite Grada Belišća.

**OPERATIVNE SNAGE GDCK VALPOVO**

Temeljne operativne snage sustava civilne zaštite (vatrogastvo, GDCK Valpovo, Hrvatska gorska služba spašavanja - Stanica Osijek) provodit će svoje redovne aktivnosti sukladno svojim planovima rada za 2024., a po aktivaciji sustava civilne zaštite izvršavat će mjere i aktivnosti iz sustava civilne zaštite.

| **Ciljevi iz Smjernica** | **Opis planiranih aktivnosti** | **Rok** |
| --- | --- | --- |
| Osposobljavanje pripadnika interventnog tima GDCK Valpovo | edukacija iz sljedećih cjelina: procjenu situacije i koordinaciju, prve pomoći, službe traženja, podizanje naselja i organizacije smještaja, psihosocijalnu podršku i opskrbu vodom i sanacije. | kontinuirano |
| -vježba obnova znanja iz prve pomoći za sve članove interventnog tima | kontinuirano |
| Prijam novih članova interventnog tima GDCK Valpovo | -uključivanje novih volontera u rad interventnog tima GDCK Valpovo | kontinuirano |
| Suradnja s ostalim službama | -suradnja na zajedničkim intervencijama i vježbama sustava civilne zaštite | kontinuirano |

Zaključak:

Kontinuiranom edukacijom i osposobljavanjem volontera i zaposlenika za djelovanje u kriznim situacijama GDCK Valpovo održat će se razina spremnosti operativnog djelovanja.

**OPERATIVNE SNAGE HRVATSKE GORSKE SLUŽBE SPAŠAVANJA - STANICA OSIJEK**

Temeljne operativne snage sustava civilne zaštite (vatrogastvo, GDCK Valpovo, Hrvatska gorska služba spašavanja - Stanica Osijek, provodit će svoje redovne aktivnosti sukladno svojim planovima rada za 2024., a po aktivaciji sustava civilne zaštite izvršavat će mjere i aktivnosti iz sustava civilne zaštite.

| **Ciljevi iz Smjernica** | **Opis planiranih aktivnosti** | **Rok** |
| --- | --- | --- |
| Suradnja s ostalim službama | -suradnja na zajedničkim intervencijama i vježbama sustava civilne zaštite | kontinuirano |

Zaključak:

Kontinuiranim osposobljavanjem i uvježbavanjem članova HGSS-a Stanice Osijek održat će se razina spremnosti operativnog djelovanja. Nabavom opreme unaprijedit će se sustav odgovora na krizne situacije te će se stvoriti dobra podloga za pravodoban i pravilan odgovor na buduće krizne situacije.

**UDRUGE GRAĐANA OD INTERESA ZA SUSTAV CIVILNE ZAŠTITE**

Potrebno je intenzivirati sastanke s predstavnicima i članovima udruga građana koje su do sada sudjelovale u sustavu civilne zaštite i uspostaviti komunikaciju s ostalim udrugama građana od interesa za sustav civilne zaštite.

Zaključak:

Tijekom 2024. provjerit će se kapaciteti udruga građana sa sjedištem na području Grada Belišća od interesa za sustav civilne zaštite i nastavit će se suradnja s udrugama građana od interesa za sustav civilne zaštite. Osim navedenoga, s udrugama građana koje su već sudjelovale u operativnim aktivnostima, planirat će se zajedničke vježbe, a nakon održanih vježbi provest će se evaluacija s ciljem poboljšanja operativne učinkovitosti. S udrugama građana od interesa za sustav civilne zaštite održavat će se sastanci kako bi se zadržala visoka razina spremnosti članstva.

**POSTROJBE CIVILNE ZAŠTITE OPĆE NAMJENE GRADA BELIŠĆA**

Potrebno je nastaviti s popularizacijom sustava civilne zaštite u javnosti svim komunikacijskim kanalima i medijima.

| **Ciljevi iz Smjernica** | **Opis planiranih aktivnosti** | **Rok** |
| --- | --- | --- |
| Maksimalno iskoristiti prisutnost medija (prisutnost na društvenim mrežama) radi popularizacije, stvaranja imidža i zajedničkog kolektivnog identiteta | - nastavak postojećih aktivnosti korištenjem medija i razmatranje novih prijedloga | kontinuirano |
| Popunjavanje postrojbi civilne zaštite opće namjene | - zaprimanje dobrovoljnih prijava | kontinuirano |
| - uvođenje pripadnika u evidenciju |
| - podjela osobne zaštitne opreme |
| Sudjelovanje pripadnika postrojbi civilne zaštite opće namjene u vježbama sustava civilne zaštite Grada Belišća | -osposobljavanje i uvježbavanje postrojbi civilne zaštite opće namjene  | tijekom 2024.g. |
| - pripremni sastanci s upravljačkim skupinama postrojbi, izrada elaborata vježbi, evaluacija vježbi | sukladno godišnjem planu vježbi za 2024.g. |

Zaključak:

Nastavit će se sa popularizacijom sustava civilne zaštite u javnosti te pokrenuti nove sveobuhvatnije kampanje koje će uključivati vidljivost na društvenim mrežama. Poradit će se na poticanju uključivanja građana u sustav civilne zaštite na primjeren način. Nastavit će se redovne aktivnosti popunjavanja postrojbi civilne zaštite opće namjene, opremanje pripadnika i uvođenje pripadnika u evidenciju.

Izvršit će se osposobljavanje i uvježbavanje postrojbi civilne zaštite opće namjene.

**PRAVNE OSOBE OD INTERESA ZA SUSTAV CIVILNE ZAŠTITE NA PODRUČJU GRADA BELIŠĆA**

Grad Belišće ne može utjecati na razvoj ljudskih potencijala i operativnih kapaciteta pravnih osoba od interesa za sustav civilne zaštite na području Grada Belišća, ali će kontinuirano pratiti njihov razvoj radi utvrđivanja operativnih sposobnosti za sudjelovanje u aktivnostima sustava civilne zaštite.

**POVJERENICI I ZAMJENICI POVJERENIKA CIVILNE ZAŠTITE GRADA BELIŠĆA**

Potrebno je provesti ažuriranje evidencije povjerenika i zamjenika povjerenika te ukoliko za to postoji potreba imenovati nove. Kako bi se omogućio rad povjerenika i zamjenika povjerenika, potrebno ih je uputiti na osposobljavanje te izraditi smjernice za procjenu ugroženosti na području njihove odgovornosti.

| **Ciljevi iz Smjernica** | **Opis planiranih aktivnosti** | **Rok** |
| --- | --- | --- |
| Osposobljavanje povjerenika i zamjenika povjerenika civilne zaštite Grada Belišće | - upućivanje povjerenika i zamjenika povjerenika na osposobljavanje | tijekom 2024. |
| - vođenje evidencije povjerenika i zamjenika povjerenika | kontinuirano |
| Izrada smjernica za povjerenike i zamjenike povjerenika za procjenu ugroženosti njihovih područja odgovornosti | - priprema, izrada i distribucija materijala povjerenicima i zamjenicima povjerenika | kontinuirano |
| Ažuriranje evidencije povjerenika i zamjenika povjerenika civilne zaštite Grada Belišća i imenovanje novih povjerenika i zamjenika povjerenika civilne zaštite Grada Belišća | - ažuriranje evidencije povjerenika i zamjenika povjerenika | kontinuirano |
| - imenovanje novih povjerenika i zamjenika povjerenika | tijekom 2024. |

Zaključak:

Potrebno je povjerenike i zamjenike povjerenika uputiti na osposobljavanje kako bi se realizirale planirane aktivnosti. Nakon osposobljavanja povjerenika i zamjenika povjerenika civilne zaštite Grada Belišće, izradit će se pomoćni materijali za povjerenike i zamjenike povjerenika sa svrhom olakšavanja njihova rada. Sukladno potrebama imenovat će se novi povjerenici i zamjenici povjerenika.

**2. OPREMANJE I RAZVOJ SUSTAVA CIVILNE ZAŠTITE GRADA BELIŠĆA**

Potrebno je pratiti nova tehnološka rješenja od interesa za sustav civilne zaštite te nastaviti nabavu osobne i skupne opreme za postrojbe civilne zaštite opće namjene Grada Belišća.

| **Ciljevi iz Smjernica** | **Opis planiranih aktivnosti** | **Rok** |
| --- | --- | --- |
| Kontinuirano praćenje novih tehnoloških rješenja od interesa za sustav civilne zaštite Grada Belišća | - permanentno praćenje novih tehnoloških rješenja radi usklađivanja iskazanih potreba- razmjena iskustava o korištenju novih tehnoloških rješenja između domaćih i inozemnih sudionika iz sustava civilne zaštite | kontinuirano |

Zaključak:

Kontinuirano će se nastaviti proaktivna suradnja s tvrtkama koje mogu prezentirati inovativnu opremu od interesa za sustav civilne zaštite te će se nastaviti nabavljati osobna i skupna oprema za postrojbe civilne zaštite opće namjene Grada Belišća sukladno financijskim mogućnostima Grada Belišća.

**3. DOSTUPNOST INFORMACIJA**

Potrebno je redovito nadopunjavati informacijski sustav za hitne situacije novim informacijama, osigurati pristup informacijama iz područja sustava civilne zaštite zainteresiranoj javnosti te kontinuirano unaprjeđivati komunikaciju primjenom svih komunikacijskih alata.

| **Ciljevi iz Smjernica** | **Opis planiranih aktivnosti** | **Rok** |
| --- | --- | --- |
| Nastaviti s dodatnom edukacijom i vježbama uspostavljanja komunikacije kako bi se omogućio prijenos informacija i podataka u trenutku nefunkcioniranja redovnih sustava komunikacija | - održavanje zajedničke vježbe | kontinuirano |
| Praćenje izrade i analiza operativnih planova pravnih osoba od interesa za sustav civilne zaštite | - pružanje stručne pomoći pravnim osobama tijekom izrade, izdvajanje bitnih podataka (kontakti i operativni kapaciteti) | po potrebi |
| Praćenje izrade i analiza operativnih planova i procjena rizika pravnih osoba koje obavljaju djelatnost korištenjem opasnih tvari | - izdvajanje bitnih podataka (radijusi ugroženosti i kontakti) | po potrebi |
| Edukacija djece | - održavanje edukacije za djecu predškolske, školske i srednjoškolske dobi (ovisno o epidemiološkoj situaciji) | kontinuirano |
| Redovito ažuriranje i nadopunjavanje baze podataka pripadnika postrojbi civilne zaštite Grada Belišća | - ažuriranje evidencije pripadnika i upis novih pripadnika | kontinuirano |

Zaključak:

Tijekom 2024. nastavit će se s vježbama uspostave komunikacije te će se redovito testirati funkcionalnost komunikacijskog sustava za hitne situacije Grada Belišća. Kontinuirano će se prikupljati podatci o resursima građevinskih tvrtki, ažurirati i nadopunjavati baza podataka pripadnika postrojbi civilne zaštite Grada Belišća te će se kao i do sada nastaviti edukacija djece.

**4. PLANSKI DOKUMENTI**

Grad Belišće tijekom 2024. godine treba provjeriti potrebu izrade novog Plana djelovanja civilne zaštite Grada Belišća sukladno usvojenoj izmjeni/dopuni Procjene rizika od velikih nesreća za područje Grada Belišća.

**5. FINANCIRANJE SUSTAVA CIVILNE ZAŠTITE**

Financiranje sustava civilne zaštite u 2024. temelji se na Proračunu Grada Belišća za 2024. i projekcijama Proračuna Grada Belišća za 2025. i 2026. godinu.

**6. ZAKLJUČAK**

Uspješan razvoj sustava civilne zaštite može se temeljiti isključivo na sinergiji kvalitetnih i provedivih planskih dokumenata, dostatne opremljenosti i operativne osposobljenosti sudionika sustava civilne zaštite, suradnji sa zajednicom sa svrhom prikupljanja točnih i pouzdanih podataka o rizicima na području Grada Belišća i primjeni novih tehnoloških rješenja te edukaciji stanovništva.

Slijedom navedenoga, osnovni naglasci razvoja sustava civilne zaštite u 2024. bit će na:

**G R A D S K O V I J E Ć E G R A D A B E L I Š Ć A**

KLASA:

URBROJ: 2158-3-7/3-23-

Belišće, \_\_\_ 2023. godine

 Predsjednik Gradskog vijeća:

 Dario Fletko, mag.ing.comp.,v.r.